Diari Oficial de la Generalitat Valenciana


Sumari del DOGV 9312, del 04-04-2022 (2022/2815)

RESOLUCIÓ de 29 de març de 2022, de la Direcció General d'Esport, per la qual es convoquen sis beques per a la realització de pràctiques professionals en la Direcció General d'Esport, durant l'exercici 2022 i 2023.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2815


Data del document
:   29-03-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 29 de març de 2022, de la Direcció General d'Esport, per la qual es convoquen sis beques per a la realització de pràctiques professionals en la Direcció General d'Esport, durant l'exercici 2022 i 2023. [2022/2815]  
Segons el que disposa l'Ordre 70/2016, de 15 de novembre, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de beques per a la realització de pràctiques professionals en la Direcció General d'Esport (DOGV 7919, 17.11.2016), la Conselleria, en el marc de la política adreçada a la integració i formació dels joves que finalitzen els estudis en dates recents, pretén convocar beques a fi de facilitar la formació complementària, l'adquisició de noves aptituds i l'especialització i el perfeccionament d'aquests joves en l'àmbit de l'Administració valenciana.  
Després de diferents edicions de beques de pràctiques professionals en la Direcció General d'Esport s'ha demostrat que aquestes ofereixen una oportunitat formativa per a les persones graduades quan finalitzen els seus estudis, i com a novetat en aquesta convocatòria també s'han inclòs les persones que finalitzen cicles formatius de grau superior. Aquestes subvencions faciliten a les persones que hi participen un valuós instrument per a complementar els coneixements teòrics adquirits durant la seua formació acadèmica i enriquir-los mitjançant la col·laboració amb els professionals de l'Administració, dels quals poden aprendre no sols nous coneixements teòrics, sinó també la manera de portar-los a terme mitjançant la participació en les tasques que realitzen. Al mateix temps, també és una oportunitat per als empleats i empleades públics, que tenen l'oportunitat de treballar amb aquests joves. En aquest sentit ho expressen les persones que han tutoritzat les beques, que han valorat positivament els resultats per a les persones participants.  
  
A l'efecte, amb aquesta resolució es convoquen sis beques per a la realització de pràctiques formatives relacionades amb l'activitat de l'administració esportiva de la Comunitat Valenciana. Quatre beques van dirigides a joves amb titulació universitària en ciències de l'activitat física i de l'esport, i la seua activitat es desenvoluparà en: una beca en cadascuna de les direccions territorials d'esport d'Alacant, Castelló i València, i una en els serveis centrals de la Direcció General d'Esport a València. A més, es convoca una beca per a persones amb titulació universitària en economia, finances i comptabilitat, o administració i direcció d'empreses, que es desenvoluparà en la Subdirecció General d'Esport, i una nova beca amb la titulació de tècnic superior d'administració i finances o de tècnic superior d'assistència a la direcció, en el Servei de Promoció de l'Esport i l'Activitat Física. L'àmbit funcional de les tasques a desenvolupar es descriu en l'apartat segon d'aquesta resolució.  
Les beques convocades per mitjà d'aquesta resolució no han de ser notificades a la Comissió Europea. No recullen els requisits de l'article 107 del Tractat de funcionament de la Unió Europea, segons disposa el Decret 128/2017, de 29 de setembre, del Consell, perquè, pel que fa a la qualitat del beneficiari i l'objecte d'aquestes, no hi ha cap avantatge econòmic, ni desenvolupament d'activitat econòmica en el mercat relacionat amb l'oferta de béns i serveis. És així que no afecten la competència ni els intercanvis comercials entre els estats membres i tampoc afavoreixen determinades empreses o produccions.  
  
Per això, i per raó de l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el Decret 132/2009, de 4 de setembre, del Consell, pel qual es regula la concessió de beques; i la disposició addicional primera de l'esmentada Ordre 70/2016, resolc:  
  
Primer. Objecte de la convocatòria  
Convocar la concessió, en règim de concurrència competitiva, de sis beques per a la realització de pràctiques professionals en la Direcció General d'Esport, amb l'objecte de completar i desenvolupar la formació acadèmica de joves amb titulacions universitàries en ciències de l'activitat física i de l'esport i en economia, i titulacions de tècnic superior d'administració i finances o tècnic superior d'assistència a la direcció, segons l'apartat següent.  
  
Segon. Modalitats, titulacions, nombre i substitucions per vacants  
  
Es convoquen sis beques per a la realització de pràctiques professionals de les modalitats següents:  
- Una beca en la Direcció General d'Esport, per a persones amb titulació de grau en Ciències de l'Activitat Física i de l'Esport o equivalent. L'àmbit de les activitats en què es desenvoluparà aquesta beca seran el suport als clubs, les federacions esportives, l'esport d'elit no professional i a les persones esportistes, col·laborar amb la Xarxa de Centres de Tecnificació Esportiva de la Comunitat Valenciana, suport als programes de tecnificació, l'Escola de l'Esport i activitats de foment de l'esport.  
- Una beca en la Direcció Territorial de Cultura i Esport d'Alacant, per a persones amb titulació de grau en Ciències de l'Activitat Física i de l'Esport o equivalent. L'àmbit de les activitats en què es desenvoluparà aquesta beca seran la promoció de l'esport per a tots i l'esport en edat escolar, l'organització i gestió dels Jocs Esportius de la Comunitat Valenciana, la gestió de les escoles de la Mar de la Generalitat, el foment i difusió de les activitats nàutiques i els esports relacionats amb la mar, el suport als clubs, les federacions esportives, l'esport d'elit no professional i a les persones esportistes, col·laborar amb la Xarxa de Centres de Tecnificació Esportiva de la Comunitat Valenciana, suport als programes de tecnificació, l'Escola de l'Esport i activitats de foment de l'esport.  
- Una beca en la Direcció Territorial de Cultura i Esport de Castelló, per a persones amb titulació de grau en Ciències de l'Activitat Física i de l'Esport o equivalent. L'àmbit de les activitats en què es desenvoluparà aquesta beca seran la promoció de l'esport per a tots i l'esport en edat escolar, l'organització i gestió dels Jocs Esportius de la Comunitat Valenciana, la gestió de les escoles de la Mar de la Generalitat, el foment i difusió de les activitats nàutiques i els esports relacionats amb la mar, el suport als clubs, les federacions esportives, l'esport d'elit no professional i a les persones esportistes, col·laborar amb la Xarxa de Centres de Tecnificació Esportiva de la Comunitat Valenciana, suport als programes de tecnificació, l'Escola de l'Esport i activitats de foment de l'esport.  
- Una beca en la Direcció Territorial de Cultura i Esport de València, per a persones amb titulació de grau en Ciències de l'Activitat Física i de l'Esport o equivalent. L'àmbit de les activitats en què es desenvoluparà aquesta beca seran la promoció de l'esport per a tots i l'esport en edat escolar, l'organització i gestió dels Jocs Esportius de la Comunitat Valenciana, la gestió de les escoles de la Mar de la Generalitat, el foment i difusió de les activitats nàutiques i els esports relacionats amb la mar, el suport als clubs, les federacions esportives, l'esport d'elit no professional i a les persones esportistes, col·laborar amb la Xarxa de Centres de Tecnificació Esportiva de la Comunitat Valenciana, suport als programes de tecnificació, l'Escola de l'Esport i activitats de foment de l'esport.  
- Una beca en la Subdirecció General d'Esport, per a persones amb titulació de llicenciatura o grau en economia, finances i comptabilitat o en administració i direcció d'empreses.  
- Una beca en la Direcció General d'Esport, Servei de Promoció de l'Esport i l'Activitat Física, per a persones amb titulació de tècnic superior en administració i finances o d'assistència a la direcció.  
  
Les persones que participen en la convocatòria presentaran una sol·licitud per cadascuna de les modalitats de les beques que sol·liciten.  
En el cas que no hi haja prou candidats per a cobrir la beca oferida, la comissió avaluadora pot proposar l'assignació d'aquesta vacant a una d'una altra modalitat.  
Alhora, en cas que, assignades les beques, es produïsca una vacant i no hi haja cap persona en la borsa de reserva de la modalitat corresponent, segons la base deu de l'Ordre 70/2016, la comissió avaluadora pot proposar la beca vacant a una altra modalitat.  
  
Tercer. Durada de les beques  
La realització de les beques començarà en la data que s'indique en la resolució de concessió; en tot cas, no pot ser anterior a l'1 d'octubre de 2022, i tindran una durada de dotze mesos.  
El període de durada de les beques pot prorrogar-se, sense necessitat d'una nova convocatòria, fins a un període màxim de dotze mesos addicionals, sempre que: hi haja disponibilitat pressupostària; l'exercici de l'activitat que s'estiga efectuant així ho requerisca o aconselle; i s'informe positivament sobre la pròrroga per part de la persona que haja tutoritzat cada beca.  
  
Quart. Finançament i dotació econòmica  
1. La dotació econòmica destinada a finançar les beques ascendeix a la quantia global màxima de 84.391,20 euros, que es finançarà amb càrrec a l'aplicació pressupostària 51.25.82.856.78 del capítol IV, línia S8139000, amb la distribució següent:  
Anualitat 2022: 21.097,80 euros  
Anualitat 2023: 63.293,40 euros  
L'anualitat 2023 queda condicionada a l'existència de crèdit adequat i suficient en el pressupost de la Generalitat per a l'exercici 2023.  
  
2. La dotació econòmica mensual de les beques en brut és la determinada segons la base segona de l'Ordre 70/2016.  
En aplicació de la normativa esmentada, aquestes beques tindran una dotació de 1.120,19 euros, de conformitat amb la Resolució de 19 de gener de 2022, de la Conselleria d'Hisenda i Model Econòmic, per la qual s'estableix la quantitat de percepció en l'exercici 2022 de les beques sotmeses a l'àmbit d'aplicació del Decret 132/2009, de 4 de setembre, del Consell. Sobre aquest import caldrà fer la retenció corresponent a compte de l'Impost sobre la Renda de les Persones Físiques, així com la cotització corresponent a la Seguretat Social, d'acord amb el que estableix la base segona de l'Ordre 70/2016, que va aprovar les bases reguladores.  
Les quantitats pagades no tenen, en cap cas, el caràcter de salari o retribució, sinó d'ajuda econòmica per a les despeses que la beca comporta.  
En cas de pròrroga de les beques, la quantia escaient serà l'aplicable d'acord amb la resolució a què es refereix l'article 17.2 del Decret 132/2009, que estiga vigent en aquest període.  
L'import de la beca es pagarà mensualment, amb el certificat previ del tutor o tutora de les pràctiques del becari o becària, en el qual es faça constar que s'han realitzat les activitats encarregades d'acord amb la finalitat que justifica la concessió de la beca.  
3. D'acord amb l'apartat sisé de l'article 17 del Decret 132/2009, durant el període de vigència de les beques, i amb la finalitat que la quantia de les ajudes concedides no siga indirectament minvada, es poden pagar ajudes complementàries per a compensar les despeses derivades de l'assistència a cursos, seminaris, esdeveniments o altres activitats que, a parer dels tutors i tutores responsables de la formació, es consideren necessàries o convenients en funció dels propòsits d'aquelles. En aquests casos, les despeses els seran rescabalades en els termes que, per al personal de la Generalitat, estableix el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris, modificat pel Decret 64/2011, de 27 de maig, del Consell.  
  
Cinqué. Requisits de les persones beneficiàries  
1. Les persones que sol·liciten participar en la convocatòria han de complir els requisits següents, establits en la base quarta de l'Ordre 70/2016, a la data de finalització del termini de presentació de sol·licituds:  
a) No ser major de 35 anys.  
b) Estar, segons la modalitat sol·licitada, en possessió del títol oficial universitari de grau en ciències de l'activitat física i de l'esport o equivalent, o titulació de llicenciatura o grau en economia, finances i comptabilitat o en administració i direcció d'empreses, o titulació de tècnic superior en administració i finances o d'assistència a la direcció. Aquests títols han d'estar expedits o homologats per les autoritats espanyoles corresponents i cal que no hagen transcorregut més de cinc anys des de la seua finalització.  
c) No haver sigut beneficiari de beques de pràctiques professionals en la Generalitat per un període igual o superior a 36 mesos.  
d) No trobar-se incurs en les prohibicions per a obtenir la condició de persona beneficiària, establides en l'article 13 de la Llei 38/2003, de 17 de novembre. La justificació del fet de no estar incurs en les prohibicions contingudes en els apartats 2 i 3 de l'esmentat article, s'acreditarà mitjançant una declaració responsable inclosa en el model de sol·licitud que estarà accessible en la seu electrònica de la Generalitat https://sede.gva.es.  
2. No poden optar a la beca les persones que en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que es concórrega a la mateixa beca que s'està gaudint o que falten menys de dos mesos perquè aquesta acabe.  
  
Sisé. Termini, lloc i manera de presentació de les sol·licituds   
1. El termini de presentació de les sol·licituds és de quinze dies hàbils a partir de l'endemà de la publicació d'aquesta resolució en el Diari Oficial de la Generalitat Valenciana.  
2. Les persones que aspiren a obtindre les beques han de presentar, exclusivament per via electrònica, la sol·licitud, que inclou un currículum, en model normalitzat.  
Es presentarà una sol·licitud per cada una de les beques que se sol·licite.   
Amb aquest fi han d'accedir a la seu electrònica de la Generalitat (https://sede.gva.es), a través de l'apartat de serveis en línia, i han de buscar el tràmit de sol·licitud de la beca dissenyat a l'efecte, o accedir-hi directament a través de l'adreça d'internet https://www.gva.es/va/inicio/procedimientos'id\_proc=22205. Per a presentar-la, cal disposar de la signatura electrònica mitjançant algun dels sistemes admesos en la seu electrònica de la Generalitat (https//sede.gva.es) que s'hi indiquen.  
En aquest tràmit hauran d'emplenar el currículum que forma part de la sol·licitud de forma completa, per tal d'indicar tots i cada un dels mèrits que els aspirants entenguen que puguen ser avaluables segons l'Ordre 70/2016 i aquesta convocatòria, a fi d'obtindre una suma total que serà l'autobaremació inicial automàtica dels mèrits al·legats.  
En el cas que una mateixa persona presente més d'una sol·licitud per a la mateixa modalitat, només es tindrà en compte l'última presentada i s'arxivaran les anteriors.  
3. El formulari de sol·licitud incorpora una declaració responsable mitjançant la qual la persona que el presenta manifesta, sota la seua responsabilitat, que totes les dades recollides en la sol·licitud i en el currículum que adjunta són verídiques, que posseeix la documentació que així ho acredita, i que queda a disposició de la Generalitat per a la comprovació, el control i la inspecció oportuns. Respecte de la declaració responsable, cal ajustar-se al que disposa l'article 69 de la Llei 39/2015, d'1 d'octubre, del procediment administratiu comú de les administracions públiques.  
4. Documentació acreditativa de trobar-se al corrent de les seues obligacions tributàries i davant de la Seguretat Social, mitjançant un certificat referit al moment de finalització del termini de presentació de sol·licituds, de conformitat amb l'article 22 del Reial decret 887/2006, pel qual s'aprova el Reglament de la Llei general de subvencions.  
  
Amb caràcter general, d'acord amb el que es disposa en l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part de l'entitat interessada, l'òrgan gestor del procediment estarà autoritzat a obtindre directament l'acreditació del compliment de les obligacions amb la Seguretat Social.  
En cas d'oposar-se al fet que l'òrgan gestor obtinga directament aquesta informació, haurà de manifestar-ho expressament en la sol·licitud i estarà obligada d'aportar els documents corresponents.  
No obstant l'anterior, respecte a l'acreditació del compliment de les obligacions tributàries estatals i autonòmiques, d'acord amb el que es disposa en l'article 28.3 de la Llei 39/2015, d'1 d'octubre, del procediment administratiu comú de les administracions públiques, i en l'article 95.1 de la Llei 58/2003, de 17 de desembre, general tributària, és necessària autorització expressa per part de l'entitat interessada perquè l'òrgan gestor del procediment puga obtindre directament l'acreditació del compliment de les obligacions tributàries esmentades.  
  
En aquest cas, si no es dona en la sol·licitud la corresponent autorització expressa perquè l'òrgan gestor obtinga directament aquesta informació, l'entitat interessada estarà obligada d'aportar els documents acreditatius.  
5. La presentació de la sol·licitud en el registre electrònic es pot acreditar per mitjà del rebut expedit per aquest de manera automàtica. A l'efecte del còmput de terminis, és vàlida i produirà efectes jurídics la data d'entrada que es consigne en el rebut expedit pel registre electrònic. La recepció en un dia inhàbil s'entén efectuada en la primera hora del primer dia hàbil següent. Es consideren inhàbils els dies que tinguen la condició de festes oficials, que es poden consultar en el calendari de dies inhàbils de la seu electrònica de la Generalitat.  
  
6. La persona que sol·licita la beca pot fer el seguiment de la tramitació de la beca, accedint a la sol·licitud electrònica i seleccionant el tràmit de consulta de beca que s'ha creat amb aquesta finalitat.  
7. La presentació de la sol·licitud per a optar a aquestes beques, sense perjudici d'una possible impugnació, implica l'acceptació per la persona sol·licitant de les bases de la convocatòria.  
  
Seté. Presentació de documentació acreditativa dels requisits i mèrits  
  
1. Juntament amb la sol·licitud i el currículum presentats no s'ha d'adjuntar cap documentació, amb la finalitat de reduir càrregues administratives a les persones interessades.  
2. Sols aportaran la documentació acreditativa dels requisits i dels mèrits al·legats en el currículum les persones que siguen convocades a la realització de l'entrevista, o quan els ho requerisca la comissió de valoració corresponent.  
La documentació acreditativa ha de ser:  
a) Títols oficials exigits per a la beca que se sol·licita, mencionats en l'article segon d'aquesta resolució. En el supòsit que estiga tramitant-se l'expedició del títol, pot presentar-se un certificat acadèmic de finalització d'estudis, expedit per l'òrgan competent, juntament amb el rebut del pagament de les taxes corresponents.  
b) Expedient acadèmic compulsat, amb la nota mitjana oficial.  
c) Qualsevol altre document que acredite els mèrits al·legats en el currículum.  
d) Documentació, si fa al cas, que acredite estar en algun dels supòsits de la base deu, apartat 5, de l'Ordre 70/2016, per la qual es van aprovar les bases reguladores de la concessió de beques per a la realització de pràctiques professionals en la Direcció General d'Esport.  
En cas que la comissió avaluadora requerisca l'acreditació d'algun dels requisits, i no siguen acreditats en el termini que s'establisca en el requeriment efectuat, quedarà exclòs del procés selectiu, després de la indicació de les inexactituds observades.  
Els mèrits que no estiguen prou acreditats no seran tinguts en compte a l'efecte de la valoració. El compliment temporal dels mèrits s'entendrà referit a la data de finalització del termini de presentació de sol·licituds.  
  
Huité. Barem aplicable  
Es valoraran exclusivament els mèrits recollits en la sol·licitud i aquests seran valorats d'acord amb els criteris establits en la base novena de l'Ordre 70/2016, de 15 de novembre, de la Conselleria d'Educació, Investigació, Cultura i Esport, que s'indiquen a continuació:  
  
a) Expedient acadèmic: fins a un màxim de 15 punts.  
1. Nota mitjana ponderada de l'expedient acadèmic. Es valorarà entre 5 i 10 punts: quan la ponderació estiga realitzada amb una puntuació entre 0 i 4 s'ha d'aplicar el que disposa l'article primer, apartats 13.4 i 5, del Reial decret 1267/1994, de 10 de juny, pel qual es modifica el Reial decret 1497/1987, de 27 de novembre, pel qual s'estableixen les directrius comunes dels plans d'estudi dels títols universitaris de caràcter oficial. No obstant això, es recomana aportar un certificat en què conste la nota mitjana ponderada entre 5 i 10 punts.  
  
2. Especialització acadèmica en matèries relacionades amb la convocatòria. Es valorarà entre 0 i 5 punts. Per especialització acadèmica s'entenen les assignatures relacionades amb la beca. Es valorarà amb un màxim de 0,2 per assignatura.  
b) Coneixements de valencià: fins a un màxim de 2,5 punts.  
1. Es valoraran els títols o certificats oficials de coneixement de valencià de la Junta Qualificadora de Coneixements de Valencià o homologats i equivalents, d'acord amb els nivells establits en el Marc europeu comú de referència per a les llengües, d'acord amb l'escala següent, i es puntuarà exclusivament el nivell més alt acreditat:  
  
 Oral (o A2): 0,25 punts  
 Elemental (o B1): 0,5 punts  
 Mitjà (o C1): 0,75 punts  
 Superior (o C2): 1 punt  
2. Especialitat de correcció de textos: 0,5 punts.  
3. Especialitat en llenguatge administratiu: 0,5 punts.  
4. Especialitat en llenguatge als mitjans de comunicació: 0,5 punts.  
  
c) Coneixements addicionals: fins a un màxim de 6 punts.  
1. Experiència professional o laboral relacionada directament amb l'objecte de la beca. Es valorarà fins a 2 punts. Es computa 0,1 per cada mes completat acreditat.  
2. Cursos de formació relacionats amb l'objecte de la beca. Es valorarà fins a un màxim de 4 punts. S'han de valorar els cursos de formació i perfeccionament, de durada igual o superior a 15 hores, que hagen sigut cursats o impartits per la persona interessada, d'acord amb l'escala següent:  
a) de 200 o més hores: 3 punts.  
b) de 100 o més hores: 2 punts.  
c) de 75 o més hores: 1,5 punts.  
d) de 50 o més hores: 1 punt.  
e) de 25 o més hores: 0,5 punts.  
f) de 15 o més hores: 0,2 punts.  
Els centres de formació que impartisquen cursos han de ser organismes oficials o centres reconeguts. En cap cas es puntuaran en aquest subapartat els cursos de valencià i els d'idiomes.  
d) Entrevista: fins a un màxim de 7,5 punts.  
S'avaluaran, amb caràcter general, aspectes relacionats amb les tasques que calga exercir, com també el coneixement de l'actualitat de l'administració de la Comunitat Valenciana, i de les polítiques desenvolupades per la Generalitat i altres administracions públiques en la matèria objecte de la beca.  
En el cas de les beques de grau en Ciències de l'Activitat Física i de l'Esport, les persones sol·licitants de més d'una beca que siguen convocades a l'entrevista en realitzaran solament una, i la nota obtinguda valdrà per a totes les modalitats en què es presenten. A més a més, manifestaran en aquest moment el seu ordre de prelació en el cas que tinguen opcions de resultar proposats en més d'una.   
e) Altres mèrits: fins a un màxim de 2 punts.  
 Articles o publicacions realitzats relacionats amb l'objecte de la beca.  
 Cursos impartits relacionats amb l'objecte de la beca.  
  
Nové. Règim d'incompatibilitats de les beques  
1. Les beques objecte d'aquesta convocatòria són incompatibles amb l'exercici de qualsevol beca o ajuda, i també amb la realització de qualsevol activitat laboral remunerada, que supose concurrència amb l'objecte i dedicació de la beca o que impedisca el compliment de les obligacions derivades del seu normal desenvolupament.  
2. La persona beneficiària està obligada a renunciar a qualsevol altra beca coetània que puga gaudir.  
  
Deu. Comissió avaluadora i procés de selecció  
1. Per a l'examen de les sol·licituds de les beques i l'elaboració de les oportunes propostes es constituirà una comissió avaluadora, regulada en la base setena de l'Ordre 70/2016, la qual estarà integrada per la persona que ocupe la Subdirecció General d'Esport, que n'exercirà la presidència, i quatre persones al servei de la Direcció General d'Esport, designades per la persona que la dirigisca, una de les quals realitzarà les funcions de la secretaria. En qualsevol cas, pel que fa al funcionament d'òrgans col·legiats caldrà aplicar el que estableixen els articles 15 a 18 de la Llei 40/2015, d'1 d'octubre, de règim jurídic del sector públic.  
  
2. Quan es faça públic el resultat de l'autobaremació inicial dels mèrits detallats en el currículum, una vegada comprovada l'adequació dels mèrits al·legats al que estableix la convocatòria, i resoltes les al·legacions, la comissió convocarà a la realització de l'entrevista a les 10 persones candidates amb millor puntuació.  
La falta d'assistència a l'entrevista és causa d'exclusió del procés selectiu.  
En tot cas, la comissió avaluadora s'ha d'ajustar al procés de selecció detallat en la base deu de l'Ordre 70/2016.  
Onze. Termini per a resoldre  
El termini màxim per a resoldre i notificar aquesta convocatòria és de tres mesos des de la data de publicació de la convocatòria en el Diari Oficial de la Generalitat Valenciana, de conformitat amb la base onze de l'Ordre 70/2016, de 15 de novembre, que regula aquesta convocatòria; això sense perjudici de l'ampliació del termini en els termes que preveu la legislació sobre el procediment administratiu comú.  
La publicació d'aquesta resolució produirà efectes de notificació a les persones interessades, d'acord amb els articles 40 i 43 de la Llei 39/2015, de 2 d'octubre, del procediment administratiu comú de les administracions públiques, i la informació corresponent s'inserirà en la seu electrònica de la Generalitat i en el web de la Conselleria d'Educació, Cultura i Esport.  
  
Dotze. Drets i obligacions de les persones beneficiàries. Pèrdua del dret de pagament i reintegrament  
Són els que estableix el Decret 132/2009, i l'Ordre 70/2016, de 15 de novembre, especialment en les bases segona, dotze, tretze, catorze i setze.  
Les persones beneficiàries de la beca han de fer les pràctiques amb un horari màxim de 30 hores setmanals, distribuïdes segons organitze qui exercisca de tutor o tutora.  
La modificació o alteració de les condicions tingudes en compte per a la concessió de la beca pot donar lloc a la modificació de la resolució de concessió.  
Es produirà la pèrdua del dret a cobrament i reintegrament segons es disposa la base quinze de l'Ordre 70/2016, i de conformitat amb la Llei 38/2003, general de subvencions, i la Llei 1/2015, de 6 de febrer.  
  
Tretze. Pla de control  
Les subvencions concedides estaran sotmeses a les actuacions que s'incloguen en el Pla de control de 2022 que aprovarà la Direcció General d'Esport en el primer semestre de 2022, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Catorze. Mitjans de publicació dels diferents tràmits  
1. Les publicacions de relacions i llistes que determina el procés de selecció s'efectuaran en la seu electrònica o portal institucional de la Generalitat en internet (https://sede.gva.es), i en el web de la Conselleria d'Educació, Cultura i Esport (http://www.ceice.gva.es/va/web/deporte/deporte).  
  
Quinze. Protecció de dades personals  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 del RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. 46071 València. Correu electrònic: bvnnewpmdiyydklwajgdrecp@tjw.dt.  
b) Delegació de Protecció de Dades de la Generalitat. Passeig de l'Albereda, 16. 46001 València. Correu electrònic: iqp@enq.nx.  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c) i e) de l'article 6.1 del RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-los en els termes que estableix aquesta clàusula.  
  
f) Persones destinatàries de les dades: en el cas que figuren com a beneficiàries de la subvenció persones físiques, les seues dades seran comunicades a la Intervenció, adscrita a la Conselleria d'Hisenda. Així mateix, les dades dels beneficiaris seran publicades en la pagina web de la Conselleria i en el DOGV, així com en el Portal de Transparència de la Generalitat i en la Base de Dades Nacional de Subvencions. La informació que es publique en la BDNS i en el Portal de Transparència estarà disponible l'any de concessió i el següent.  
No obstant això, no es publicaran les dades de les persones que resulten excloses i beneficiàries de la subvenció, quan el propi objecte de la convocatòria proporcione informació o dades especialment protegides de les de les previstes en els articles 9 i 10 del Reglament General de Protecció de Dades (RGPD), ni quan la persona física es trobe en una situació de protecció especial que puga veure's agreujada amb la publicació de les seues dades personals, en particular, quan siga víctima de violència de gènere o d'altres formes de violència contra la dona. En aquests casos, s'anonimitzarà la informació d'ofici o a instàncies de la persona interessada.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: http://www.gva.es/proc19970   
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la delegada de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament anomenat: Ajudes, beques i subvencions, accessible en www.ceice.gva.es/registre-de-tractament-de-dades.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació.  
a) El recurs potestatiu de reposició s'ha d'interposar davant del conseller d'Educació,Cultura i Esport, en el termini d'un mes des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 29 de març de 2022.- El director general d'Esport: Josep Miquel Moya Torres.